kaerle etc doen te wetene alle iegenwoirdige ende toecommende dat
wy ontfaen hebben die oitmoedige supplicatie van pieter de deckere
hantwerker woenende te kessele buyten onser stat van loeven inhoudende
hoe hy suppliantdes geleden is omtrent zeven jaeren heeft sitten drincken
ter plaetsen geheeten wilsene met eenen zynen nagebueren genaempt
jan boons nyet wetende van enigen twiste ende minmyc met
malcanderen gedroncken thebbene zyn tsamen nae huys gegaen
ende comende onder den kesselberch daer de voers. jan woenechtich
ware hebben onderlinge woerden ende wederwoerden gehadt
ende onder meer anderen seyde de voers. suppliant totten voirn. jan seldy
my dack ende stroo verlienen opde welcke de voers. jan
antwoirde laet ons gaen tot lysen mynder zuster ende de
voers. suppliantalsdoen hoiren dat hem de voers jan weygerende
seyde is dat vrintscap die ic u gedaen hebbe nemende zyn hant
ende stiet den selven jan ter eerden slaende den selven met zynen
lanckmesse zonder quetsen drije oft vier slagen op zijn lijf
nae desen heeft de voers. suppliant den voirn. jan metter hant
genomen ende vander eerden opgeheven de voirn. jan op zynde
syende op zijnen vinger die weinich bloede seyde totten selven
suppliantpeter oen ghy hebt my gequetst waer op de voers. suppl
antwoirde jan ic en doen de voirn. jan afslaende de woerden
by hem gesproken seyde laet ons gaen goede chiere maken zyn soe
samelyc in des voers. jans huys gegaen ende daer inne comende
heeft de voirn. jan wedergeseyt totten voers suppliantsweerende
goids mach ghy hebt my gequetst nemende soe een eycken latte
in zyn hant met der welcker hy den voers. suppliantgeslagen
heeft ter eerden die welcke terstont weder opspranck treckende
zyn lanckmes om hem te verweeren alsdoen de brueder dezer
voers. jans dat ziende die nyet verre van daer en woende
nemende eenen grooten stock oft staecke in zyn hant ende es zynen brueder
te hulpen gecomen dat siende de voirn. suppliantmeynende de vlucht
te ghenemen dwelck hy nyet en conste get$en mits dat de
voers. jan ende zyn brueder hem soe gheerich waren hebben
den voern. suppliantanderwerf ter eerden geslagen meynende hem
te doodene maer de voers suppliantes weder op gesprongen hem verweerende
met zijnen langen messe zoe dat hy den voers. jan boonen eenen hauw
ende quetsueren gegeven heeft in zynen hals van welcke quetsueren
hy bynnen eender uren oft min van levende live ter doot gecomen es
ter cansen van welken feyt ende dootslacht de voirn. suppliant
beduchtende rigeur van iusticie ende hem geabsenteert vuyt onsen
landen ende hertochdom van brabant aldaer hy nyet en zoude
wederom comen keeren hanteren noch converseren ten zy dat
onsen gracie ende genade verleent ende gedeylt en wordde
alsoe hy seet ons omme de selve aengesien dat hy peys ende
satisfactie gedaen heeft der geinteresseerde partye zeere
oitmoedelyc gebeden heeft sie eest dat wy de saken voerscreven
overgemerct den selven pieter de deckere suppliant genegen wesende
tot zynder bede ende supplicatie ende willende hem in dit stuck
gracie ende genade voirderen ende prefereren voir rigeur van
iusticie zunderlinge tot desen onsen blyder incompste in onser stat
van antworpen hebben inden gevalle als boven vergeven quytgescolden
ende geremitteert vergheven scelden quijte ende remitteren vuyt
onser zunderlinge gracie mits desen onsen brieve tfeyt ende
dootslach boven verclaert mitsgaders allen peynen ende
bruecken corporelle ende criminele daer inne hy vuyt
canse van dien mit datter aen cleeft tegens ons mesdaen ende
mesbruyct mach hebben ende hebben hem als te desen wedergestelt
ende gerestitueert stellen weder ende restitueren mit desen onsen voers.
brieve tot zynder goede fame name ende geruchte in onsen voirn.
landen ende hertochdom van brabant ende allen anderen onsen landen
ende heerlicheyden ende tot zynen onverbuerden goeden in die hy
eenige heeft gelyck ende in alle der manieren als hy ware voere
de toecompste vanden dootslacht voerscr. imponerende hier op eewich
zwijgen ende sciletie onsen procureur generael van brabant ende
allen anderen onsen rechter iusticieren ende officieren blyven en zyn
satisfactie ende beteringe eerst ende voer alle werck gedaen
der geinteresseerde partie in dien zy noch nyet gedanen en zy
ende enige daer toe dient cunlyck alleenlyck behoudelicken
oyc dat de selven suppliantgehouden sal zyn den voirn. dootslacht tegens
ons te beteren civilyc nae gelegentheyt vander saken ende de
faculteyt van zijnen goeden ter ordonnacie ende taxacie van
onsen lieven ende getruwen die cancellier ende luyden van onsen
rade in brabant die wy daer toe comitteren ontbieden daer
om ende bevelen den selven van onsen rade in brabant dat voir
hemlieden geroepen die ghenen dier behoiren geroupen te zyn
zy procederen wel ende duechdelyc ter verifficatie ende interinemente
van desen onsen brieve nae huere vorme ende inhouden
ende ter taxacie vanden voirn. civile boete ende dat gedaen
ende de selve civile boete getaxeert betaelt ende volcomen zynde
in handen vanden ghenen van onsen ontfangers oft andere onsen
officier dient behoiren zal die daer van gehouden sal wesen
reken... bewys ende reliqua te doene tonsen profyte metten anderen
peynen van zyne ontfange zij onsen drossaet van brabant
ende allen anderen onsen ende der smaelre heeren richteren
iusticieren ende officieren tegenwoirdich ende toecomende dient
dit aengaen oft aenroeren zal moegen huere stedehouderen ende
eenyegelycke van hen bysonder soe hem toebehoren sal doen laten
ende gedoegen den voirn. pieter de deckere suppliant van desen onseen iegewoirdiger
gracie remissie ende pardoene ende van al den inhouden van desen
inder voegen ende manieren voeren? verhaelt rustelyc vredelic volcomelyc
ende eeuwelyc genyeten ende gebruycken zonder hem te doen ofte laten
geschien nu noch in toecomenden tyden enich hinder stoot letsel ofte
moeyenisse aen live noch aen goeden ter contrarien in eniger manieren
maer indien zyn lyf oft eenige van zynen voers onverbuerden
goeden zoe voers es daer omme gevangen gearresteert ofte
becommert waeren dat zy die stellen ende setten ofte doen stellen
ende setten terstont ende sonder vertreck tot gehelle ende volcommen
delivrancie want ons alsoe gelieft ende ten eynde dat dit
goet vast ende gestadich bliven tot eeuwigen dagen. soe hebben
wy den zegel daer van onsen heeren ende grootvader die
keyser ende wy duerende den tyet van onsen ombeiaertheden gebruyct
hebben jier aen doen hangen behoudelycken in anderean saken ons
recht ende iegelycken tsynen in allen gegeven in onsen voirn
stat van antwerpen inde maent van februario int jaer ons heeren
duysent vyfhondert ende veerthiene aldus stont gescreven
boven opte plycke by mynen hee$ den prince in zynen rade
ende geteekent haneton ? ende noch visa
gecollacioneert ende bevonden $$rdende